**Referat fra Driftsstyremøtet for Valle Hovin vgs tirsdag 8.mars 2022 kl. 1630 2.etasje**.

Til stede: Astrid Maria Palm (ekstern), Sindre Johansen (ekstern), Jens Helge Grutle Larsen (ansattrepresentant), Akram Said (elevrepresentant) og Betim Mehmedi.

Åge Petter Christiansen og Håvard Andreassen hadde meldt forfall.

**SAKSLISTE:**

**Godkjenning av referat fra forrige møte**

**Referat godkjent**

**Sak 15/2021/22**

**Rektor orienterer om status pr mars**

Sindre Johansen melder at han gir seg som representant i styret. Vi leter etter en erstatter. Alle kan komme med forslag.

Skolen gjennomførte en vellykket digital Åpen dag 20.januar. Vi håper på en "vanlig" Åpen dag neste år, men ser at det det er elementer fra den digitale dagen som kan tas med videre. (eks. intervju-sekvenser)

Fristen for å søke Vgs gikk ut 1. mars. Skolen har høye søkertall.

E-klassene sin treningsleir til Marbella i slutten av januar, ble som kjent avlyst p.g.a. korona. Klassene har fått en "erstatningsleir" i Skien med et godt trenings- og kampprogram. Samlingen er fra 6.t.o.m 9. mars.

Strategisk plan er sendt inn og godkjent.

Skolen er med i et pilotprosjekt for gratis skolemat (et måltid pr dag). Det prøves ut frokost og lunsj.

Det planlegges ball for Vg3-elevene 25.mars.

Skolen jobber med bedre rydderutiner. Nye rutiner er tatt opp med ansatte. Elevene vil bli involvert via elevrådet.

**Vedtak: Driftsstyret tar rektors orientering til etterretning**

**Sak 16/2021/22**

**Status vold og trusler**

Ingen saker meldt**.**

**Vedtak: Driftsstyret tar rektors orientering til etterretning**

**Sak 17/2021/22**

**Status 9A-saker**

Ingen saker meldt

**Vedtak: Driftsstyret tar rektors orientering til etterretning**

**Sak 18/2021/22**

**Regnskapsavslutning 2021 og Fullstendighetserklæring**

Administrasjonsleder gikk gjennom Fullstendighetserklæring og forklarte mindreforbruket i 2021. (se tidligere utsendt materiale)

Mindreforbruket er fordelt på ulike poster, men det gjenstår en pott som kan brukes ved behov.

**Vedtak: Driftsstyret godkjenner regnskapsavslutningen for 2021. Fullstendighetserklæringen sendes inn**

**Sak 19/2021/22**

**Fullført og bestått 1.termin 2021-2022**

Fullført og bestått i første termin fordeler seg slik: (se vedlegg)

Vg1: 97,5%

Vg2: 88,1%

Vg3: 83,6%

Det er i første rekke fellesfagene som dominerer ikke bestått på Vg2 og Vg3. Tallene for første termin i år, er svært lik tallene fra 1. termin i fjor Resultatene følges opp i trekantmøter.

**Vedtak: Driftsstyret tar rektors orientering til etterretning**

**Sak 20/2021/22: Dato for neste møte: 2. juni kl. 1630**

**Eventuelt**

Ingen saker

**Trine Øiseth**

**rektor**